ཨ་རིར་བླང་བྱ་ནན་མོ་ཡིན་པའི་སྒེར་བཙུགས་བཅའ་སྡོད་སློབ་གྲྭ་ཡིས་མི་ནུས་པ་ཅན་དང་ཕྱུག་པོ་རྒྱུ་སྟོབས་ཅན་གྱི་རྒྱུན་འཛིན་པ་དམིགས་ཀྱིས་གསོ་སྐྱོང་བྱེད་བཞིན་ཡོད་ཅིང་།རྒྱུགས་ནན་མོ་བླངས་རྗེས་ད་གཟོད་ཞུགས་ཐུབ་པའི་གཞུང་གཉེར་སློབ་གྲྭ་སྣ་ཚོགས་ཡོད།དབུལ་པོའི་ཁྲོད་ཀྱི་མི་ཕུལ་བྱུང་ཅན་དེར་ཞུགས་ཚེའང་དཀའ་ཁག་གི་གནས་ལས་ཐར་ཐུབ།དེར་གཟི་བརྗིད་མཚན་སྙན་འཛིན་གྲྭདང་སློབ་ཆེན་འདེམ་སྦྱོང་འཛིན་གྲྭལྟ་བུའི་འདི་འདྲའི་འཛིན་གྲྭ་གཙོ་ཆེ་བ་ཡོད་པས།སྦྱོང་ཚན་ལ་ཤས་ཀྱི་ཆ་ནས་དམིགས་བསལ་གྱི་ཡོན་ཏན་ཡོད་ཀྱང་སྦྱོང་ཚན་གཞན་པའི་སྦྱངས་འབྲས་དཀྱུས་མ་ཡིན་པའི་སློབ་མར་དམིགས་བསལ་གྱི་གཟིགས་སྐྱོང་ཐོབ་ཐུབ།དུས་མཚུངས་སུ་ད་དུང་སྡེ་ཁུལ་གྱི་སློབ་མ་རྣམས་ཀྱིས་ཉིན་རྒྱུན་གྱི་སློབ་གཉེར་གྲུབ་རྗེས་ཤེས་བྱ་གཞན་ཡང་སྦྱོང་ཐུབ།འོན་ཀྱང་།སློབ་གཉེར་བྱེད་སའི་སློབ་གྲྭས་སློབ་མས་ཐད་ཀར་སློབ་ཆེན་ག་གེ་མོའི་སློབ་ཚན་དེ་འདེམ་སྦྱོང་བྱེད་པའི་སློབ་ཆེན་གྱི་ཁྲིད་ཚན་དེ་འཛུགས་ཐབས་མེད།རིམ་པ་སོ་སོའི་སྲིད་གཞུང་དུ་སློབ་གྲྭ་ཆུང་འབྲིང་གི་སློབ་མ་ཆེད་དུ་སྲིད་གཞུང་ལས་ཁུངས་ཀྱི་འཁོར་སྐྱོད་དུ་ཞུགས་པར་བཀོད་སྒྲིག་བྱེད་པའི་སྡེ་ཁག་ཡོད་ཅིང་།རིམ་པ་སོ་སོའི་ཞིབ་འཇུག་ལས་ཁུངས་དང་།སློབ་གྲྭ་ཆེན་མོ།ད་དུང་སྤྱི་གཉེར་ཁང་ཆེན་མོ་རེ་འགའ་བཅས་སུ་ཡང་ཞིབ་འཇུག་བྱེད་པའམ་དངོས་སྦྱོང་དུ་ཞུགས་མཁན་གྱི་སློབ་གྲྭ་ཆུང་འབྲིང་གི་སློབ་མ་དམིགས་སུ་བཀར་ནས་བསྡུ་ལེན་བྱེད་པར་འགན་འཁུར་མཁན་གྱི་སྡེ་ཁག་ཡོད།དངོས་ནས་དྲང་གནས་ཡིད་ལ་དྲན་མི་འོང་བ་ཞིག་མ་གཏོགས་བསྒྲུབ་མི་ནུས་པ་ཞིག་མེད།